open-index/open-wikipedia-markdown huggingface dataset:
Vysoký vrch (Zemplínske vrchy)

**Vysoký vrch** () je druhý najvyšší vrch v Zemplínskych vrchoch, krajinnom celku Matransko-slanskej oblasti. Leží nad obcou Kysta, približne  južne od Trebišova. 

## Poloha
Nachádza sa v strednej, najvyššej časti pohoria. Vrch leží v Košickom kraji, v okrese Trebišov a na katastrálnom území obce Kysta, čiastočne i Kašov a Veľká Tŕňa. Najbližšími sídlami sú východne situovaný Kašov, severne sa nachádza Kysta a Hrčeľ, juhozápadne Veľká a Malá Tŕňa a juhovýchodne Cejkov. 

## Opis
Vysoký vrch leží v hlavnom hrebeni Zemplínskych vrchov, severne od dominantnej Rozhľadne (). Západným smerom sa nachádza Čierna hora (), Berecka (), Viničná hora () a Halovská hora (), severným Baňa () a Strekov (), východne Veľký vrch (), Vlčia hora () a Vakovec () a južným Čierna hora (), Plochá hora (), Chotárny vrch (), Rozhľadňa () a Šimonov vrch (). Severné svahy odvodňuje Kystiansky potok do Ondavy, východné a južné potok Ošva do Bodrogu a juhozápadné Veľkotŕňanský potok do Roňavy, rovnako v povodí Bodrogu. Na vrchol nevedie značený turistický chodník. 

### Výhľady
Vrchol pokrýva súvislý lesný porast, ktorý neumožňuje rozhľad. Z vhodných častí s redšou vegetáciou je však možné vidieť okolité vrcholy Zemplínskych vrchov, Východoslovenskú nížinu, Slanské vrchy a Vihorlatské vrchy.

## Prístup
Na vrchol nevedie značená turistická trasa, preto prístup je možný z okolitých obcí. Južne prechádza  žlto značený chodník z Veľkej Tŕne do lokality Kúpele. 

## Referencie

## Pozri aj
* Zemplínske vrchy
* Zoznam vrcholov v Zemplínskych vrchoch

## Externé odkazy
* Poloha na turistickej mape

Kategória:Vrchy v Zemplínskych vrchoch
Kategória:Vrchy pod 1000 metrov na Slovensku
Kategória:Vrchy v okrese Trebišov
Kategória:Kysta
Kategória:Kašov
Hlboký potok (prítok Vydranky)

**Hlboký potok** je potok v Laboreckej vrchovine, v regióne Horný Zemplín v Prešovskom kraji. Pramení a preteká po hranici medzi územím obce Kalinov a obce Habura ďalej preteká územím mesta Medzilaborce a tu aj ústi v okrese Medzilaborce. Je pravostranným prítokom Vydranky. Má dĺžku . 

## Prameň
Pramení na obecnej hranici medzi obcou Kalinov a obcou Habura južne od slovensko – poľskej medzištátnej hranice v lesnom extraviláne vo východnej časti územia obce Habura a v severozápadnej časti obce Kalinov v nadmorskej výške  na juhozápadnom svahu lesa Pri Hlbokom potoku. 

## Opis toku
Od prameňa tečie juhovýchodným smerom cez lesný extravilán krátky úsek po obecnej hranici medzi Kalinovom a Haburou, pravým brehom obmýva úpätie lesa Za Demjatou, ľavým brehom obmýva úpätie lesa Za Hlbokým potokom. V  bez zmeny smeru opúšťa obecnú hranicu a vteká na územie obce Kalinov, postupne preteká zmiešaným lesným a poľnohospodárskym extravilánom, v  priberá ľavostranný prítok Rúbanský potok, v  priberá pravostranný bezmenný prítok a meandruje. Ľavým brehom obmýva úpätie pasienka Na Čierťaži, preteká cez pole Mláčky, priberá ľavostranný bezmenný prítok pritekajúci z juhozápadného svahu vrchu Hudákov so  a vteká do intravilánu Kalinova. V  priberá bezmenný ľavostranný prítok, v  priberá na dolnom konci intravilánu bezmenný ľavostranný prítok, v  v priestore lúky Niže Kulanova vyteká z územia obce Kalinov a vteká na územie mesta Medzilaborce v jeho mestskej časti Vydraň. V  v priestore lúky Košiarová priberá potok Daňová ako ľavostranný prítok a vteká do intravilánu mestskej časti Vydraň, preteká intravilánom, v  podteká železničnú trať Michaľany – Łupków a ústi do Vydranky ako jej pravostranný prítok. Vydranka je prítokom Laborca. Pramení a preteká územím obcí Kalinov a Habura a ďalej preteká územím mesta Medzilaborce, kde aj ústi. Má dva významnejšie prítoky: Rúbanský potok a Daňová.

## Pôvod názvu
Názov vodného toku má pôvod v charakteristickej vlastnosti vodného toku, ktorá je vyjadrená slovom hlboký vo význame nie plytký, majúci značnú hĺbku. Z prídavného mena hlboký po kombinácii so všeobecným podstatným menom *potok* s významom *menší prirodzený vodný tok* bolo utvorené dvojčlenné hydronymum atributívneho typu (dvojčlenný determinatívny názov so zhodou) zložené z prídavného mena a z podstatného mena Hlboký potok ako súčasť veľmi početnej skupiny názvov v slovenskej toponymii, najmä hydronymii. Hydronymum Hlboký potok (prítok Vydranky) bolo štandardizované v roku 1990. V súčasnej slovenskej štandardizovanej hydronymii hydronymum Hlboký potok nie je jedinečným názvom (december 2023).

## Referencie

Kategória:Potoky na Slovensku
Kategória:Vodné toky v okrese Medzilaborce
Kategória:Vodné toky v Laboreckej vrchovine
Kalinov
Kategória:Habura
Kategória:Medzilaborce
Kerwin Mathews

**Kerwin Mathews** (* 8. január 1926, Seattle† 5. júl 2007, San Francisco) bol americký herec.

## Životopis
Po absolvovaní strednej školy v Janesville a univerzity Beloit vo Wisconsine sa stal učiteľom a neskôr sa vydal na hereckú dráhu. Pre verejnosť bol známy najmä z dobrodružných fantasy rozprávok: *[[Sindibádove dobrodužstvá]]* (1958), *[[The 3 Worlds of Gulliver]]* (1960) alebo *[[Jack the Giant Killer]]* (1962). Od roku 1961 žil s partnerom Tomom Nicollom. V šesťdesiatych rokoch si dvakrát zahral agenta OSS 117 vo filmoch*[[OSS 117 se déchaîne]]* (1963) a *[[Tajný agent v Bangkoku]]* (1964). Mal hrať aj v ďalších filmoch série, no pre vysoký požadovaný honorár tvorcovia vybrali radšej iného. V roku 1978 skončil s herectvom a otvoril si obchod s oblečením. Zomrel v spánku prirodzenou smrťou vo veku osemdesiat jedna rokov.

## Referencie

## Iné projekty

## Externé odkazy
* 
* 
* 
* 

Kategória:Filmoví herci USA
Kategória:Televízni herci USA
Kategória:Osobnosti USA druhej svetovej vojny
Kategória:Príslušníci United States Air Force
Kategória:LGBT osobnosti USA
Kategória:Osobnosti zo Seattlu
Kategória:OSS 117
Barmská cesta

náhľad|Mapa Barmskej cesty
náhľad|Čínski a mjanmarskí robotníci pri výstavbe Barmskej cesty.
**Barmská cesta** bola strategická cesta, ktorá spájala Lashio vo východnom Mjanmarsku (predtým Barma) a mesto Kchun-ming v juhočínskej provincii Jün-nan. Cesta bola dlhá 1 154 km, viedla v ťažkom horskom teréne a vznikla v rokoch 1937–1939 na začiatku čínsko-japonskej vojny, keď Japonci obsadili čínske pobrežie s prístavmi a postupne chceli obsadiť celú Čínu. Stavbu spojenci s Číňanmi dokončili v roku 1939 a po tri roky slúžila na zásobovanie čínskej armády pod vedením generalissima Čankajška. Avšak v apríli roku 1942 Japonci obsadili Barmu a s ňou aj východiskový bod Barmskej cesty, Lashio. V reakcii na obsadenie Lashia začala vznikať Stilwellova cesta (známa aj ako Ledská cesta), ktorá viedla z mesta Ledo v indickom Ásame až do Číny. Ambiciózny plán spojiť Stilwellovu cestu s Barmskou cestou viedol americký generál Joseph Stilwell, prezývaný *Octový Joe*. Začiatkom roku 1945 sa zásobovaciu cestu podarilo obnoviť, avšak nikdy už nemala takú dôležitosť, ako vo svojich začiatkoch a dnes z nej zostávajú len stopy v krajine.

## Dejiny
Keď roku 1937 Japonci obsadili väčšinu hlavných čínskych prístavov, bol zastavený medzinárodný obchod a doprava medzi Čínou a zvyškom sveta. Čína nemala inú možnosť, ako využívať pozemné cesty. Jednou z hlavných takýchto spojníc bola dvojprúdová tzv. Barmská cesta, stavaná medzi rokmi 1937–1938. Na jej výstavbe sa podieľalo 200 tisíc čínskych robotníkov, ktorí pri výstavbe prekonávali vysokohorské úbočia a rieky ako sú Mekong a Salween. S postupom japonských vojsk smerom na západ sa Barmská cesta mohla stať pre čínskeho vodcu Čankajška aj cestou únikovou.

Roku 1941, kedy bola väčšina Európy obsadená Nemeckom, obsadili Japonci v Ázii dvakrát väčšie územie ako Nemci v Európe. Obsadením Indočíny (dnešný Vietnam) odrezali druhú najdôležitejšiu pozemnú zásobovaciu tepnu Číny a potom, v snahe Čínu úplne odrezať, začali vyjednávať s Britmi, vtedajšími kolonizátormi Barmy, o uzavretí Barmskej cesty. Briti najprv v roku 1940 na tri mesiace Barmskú cestu zatvorili, no Japonci napokon roku 1942 na Barmu zaútočili a obsadili ju.

Japonským útokom na Pearl Harbor vstúpili Spojené štáty definitívne do druhej svetovej vojny. Vo februári roku 1942 bol do juhovýchodnej Ázie vyslaný Joseph W. Stilwell s úlohou vybudovať Ledskú cestu. Rovnako sa mal postarať o lepšiu kontrolu Čankajška a jeho jednotiek. S postupujúcimi japonskými jednotkami Stilwell ustupoval na sever. S obsadením mesta Lashio 29. apríla 1942 vzrástla nutnosť vybudovať Stilwellovu cestu z Indie cez sever Barmy a napojiť sa na Barmskú cestu. Koncom roku 1942 vznikla letecká cesta zvaná *[[The Hump]]* (Hrb) – riskantné prelety amerických pilotov cez Himaláje, dopravujúce zásoby do Kchun-mingu a Čchung-čchingu. *The Hump* objemom transportovaného tovaru nahradil z 90 percent Barmskú cestu. Stilwellova cesta bola dokončená v januári 1945 a aj po jej otvorení zostal *The Hump* do konca vojny hlavnou zásobovacou cestou.

## Referencie

## Iné projekty

## Zdroj
* 

Kategória:20. storočie v Číne
Kategória:Dejiny Číny
Kategória:Doprava v Číne
Kategória:Mjanmarsko
Heteronómia

**Heteronómia** môže byť:
*všeobecne: podriadenosť, závislosť
*vo filozofii: pozri heteronómia (filozofia)
Frederick Stafford

**Frederick Stafford** (* 11. marec 1928, Piešťany, Česko-Slovensko† 28. júl 1979, Lugano, Švajčiarsko) bol rakúsko-francúzsky herec slovenského pôvodu.

## Životopis
Narodil sa ako Friedrich Strobel von Stein a bol pôvodom zo Slovenska (jeho matka pochádzala zo Slovenska, otec bol pôvodom Nemec). Ovládal mnoho jazykov (slovensky, česky, nemecky, anglicky, francúzsky a taliansky). V roku 1948 emigroval do Austrálie. Získal tu doktorát z chémie a neskôr pracoval na manažérskych pozíciách vo farmaceutickom priemysle kde si poangličtil svoje meno. V 20 rokoch bol vrcholovým športovcom (ľadový hokej a plávanie). Služobne veľa cestoval po Číne a v roku 1964 sa zoznámil z nemeckou herečkou Marianne Hold a po týždni sa s ňou oženil. Neskôr sa presťahoval z Rakúska do Francúzska. Na svadobnej ceste si ho vyhliadol francúzsky režisér André Hunebelle a dal mu ponuku či nechce hrať v pokračovaní OSS 117 a on odpovedal „Prečo nie?“.

Pre verejnosť bol známy najmä z európskych špionážnych filmov ako napr: *[[Agent 505 – Todesfalle Beirut]]* / *Baroud à Beyrouth* (1966), *[[Estouffade à la Caraïbe]]* (1967) alebo *[[L'Homme qui valait des milliards]]* (1967). Medzi filmami OSS 117 hral v: *[[Furia à Bahia pour OSS 117]]* (1965) a *[[Tajný agent v Tokiu]]* (1966), ktoré patria medzi najlepšie zo ságy. V roku 1969 hral v trileri Alfreda Hitchcocka *[[Topaz]]*. Istú popularitu si získal aj vo vojnových filmoch *[[Sur ordre du Führer]]* (1969), *[[Bitka o Alamein]]* (1970) alebo *[[Abus de pouvoir]]* (1972).

Zomrel tragicky vo Švajčiarsku pri zrážke lietadiel nad Sarnenským jazerom.

## Referencie

## Iné projekty

## Externé odkazy
* 
* 
* 
* 

Kategória:Rakúski filmoví herci
Kategória:Rakúske osobnosti slovenského pôvodu
Kategória:Obete leteckých nehôd
Kategória:Osobnosti z Piešťan
Kategória:OSS 117
John Gavin

**John Gavin** (* 8. apríl 1931, Los Angeles† 9. február 2018, Beverly Hills) bol americký herec a taktiež aj dôstojník, diplomat a politik.

## Životopis
Narodil sa ako Juan Vincent Apablasa španielskym rodičom. Pre verejnosť bol známy najmä z filmov: *[[Imitation of Life (film)|Imitation of Life]]* (1959), *[[Spartakus (film)|Spartakus]]* (1960), *[[Psycho (film)|Psycho]]* (1960) či *[[Thoroughly Modern Millie]]* (1967). Hunebelle si ho vybral do hlavnej úlohy pre svoj piaty film *[[Tajný agent na Blízkom východe]]* o OSS 117. V roku 1971 mal hrať úlohu Jamesa Bonda vo filme *[[Diamanty sú večné]]* ale pred natáčaním sa Sean Connery rozhodol do úlohy opäť vrátiť. Bol prezidentom Screen Actors Guild (19711973) a veľvyslancom Spojených štátov amerických v Mexiku (19811986). Podľa Brada Burtona Mossa, manažéra jeho manželky Constance Towersovej, zomrel v piatok 9. február 2018 vo veku 86 rokov. Moss príčinu smrti neuviedol.

## Referencie

## Iné projekty

## Externé odkazy
* 
* 
* 
* 
* John Gavin v Encyclopædia Britannica

Kategória:Osobnosti z Los Angeles
Kategória:Filmoví herci USA
Kategória:Televízni herci USA
Kategória:Divadelní herci USA
Kategória:Diplomati USA
Kategória:Vojenské osobnosti USA
Kategória:Príslušníci United States Navy
Kategória:Absolventi Stanford University
Kategória:Držitelia ceny Zlatý glóbus
Kategória:Osobnosti USA mexického pôvodu
Kategória:Úmrtia na leukémiu
Kategória:Úmrtia na pneumóniu
Kategória:OSS 117
World Flora Online

**World Flora Online** (WFO) je databáza s otvoreným prístupom, ktorá bola do prevádzky uvedená v roku 2012, s cieľom  online sprístupniť flóru všetkých známych rastlín. Ide o projekt Dohovoru Organizácie Spojených národov o biologickej diverzite, s úmyslom zastaviť celosvetový úbytok rastlinných druhov.

Databáza WFO zahŕňa všetky taxonomické skupiny rastlín: machorasty, papraďorasty, nahosemenné a krytosemenné rastliny. Zámerom je poskytnúť aktuálne akceptované meno a taxonomickú pozíciu pre každý druh, ako aj popis a ilustráciu. V databáze sú zahrnuté všetky oblasti sveta s dôrazom na národnú úroveň.

Principiálne databázu tvoria dve navzájom prepojené časti: taxonomická kostra a textový obsah. Taxonomická kostra je hierarchický zoznam všetkých názvov rastlín a ich vzájomných vzťahov, včítane ich synoným. Pripojený obsah zahŕňa znalosti o každom rastlinnom druhu: popis, distribúciu, obrázky, mapy a genetické informácie. V roku 2021 dostal webový portál nový vzhľad a všetky jeho funkcie boli prepojené do spoločného rozhrania pre programovanie aplikácií.

V súčasnosti konzorcium WFO zahŕňa 51 medzinárodných inštitúcií a organizácií. Slovensko v tomto konzorciu zastupuje Botanický ústav Slovenskej akadémie vied. Oblasť jeho výskumu zahŕňa Karpaty a priľahlú Panóniu, ktoré  patria z hľadiska biodiverzity medzi najbohatšie oblasti v rámci Európy a sú križovatkou  biogeografických regiónov a migračných ciest živých organizmov a jedným z najsevernejších centier endemizmu v Európe.
 
## Referencie

Kategória:Biologické databázy
Kategória:Webové stránky
Kategória:Vzniklo v 2012
Kategória:Royal Botanic Gardens, Kew
Kategória:Missouri Botanical Garden
Chotárny vrch (Zemplínske vrchy)

**Chotárny vrch** () je tretí najvyšší vrch v Zemplínskych vrchoch, krajinnom celku Matransko-slanskej oblasti. Leží nad obcou Malá Tŕňa, približne  južne od Trebišova. 

## Poloha
Nachádza sa v strednej, najvyššej časti pohoria. Vrch leží v Košickom kraji, v okrese Trebišov a na katastrálnom území obce Malá Tŕňa, čiastočne i Černochov. Najbližšími sídlami sú západne situovaná Malá a Veľká Tŕňa, severne sa nachádza Kysta a Kašov, východne Cejkov a južne Černochov a Bara. 

## Opis
Chotárny vrch leží v hlavnom hrebeni Zemplínskych vrchov, južne od dominantnej Rozhľadne (). Západným smerom sa nachádza Berecka (), Hečka () a Čierna hora (), južne Šimonov vrch (), Pleš (), Stredný vrch () a Borsuk (), východne Medový vrch (), Čierna hora (), Plochá hora (), Bocianí vrch (), Vlčia hora () a Veľký vrch () a severne Avaš (), Strekov (), Vysoký vrch (), Rozhľadňa () a Halovská hora (). Západné svahy odvodňuje Malotŕňanský potok do Roňavy, južné Barský potok a východné Mlynský potok, všetky v povodí Bodrogu. Na vrchol nevedie značený turistický chodník. 

### Výhľady
Vrchol pokrýva súvislý lesný porast, ktorý neumožňuje rozhľad. Z vhodných lokalít je ojedinele vidieť okolité vrcholy Zemplínskych vrchov, Východoslovenskú nížinu, Slanské vrchy a Vihorlatské vrchy.

## Prístup
Na vrchol nevedie značená turistická trasa, preto prístup je možný lesnými chodníkmi z okolitých obcí. 

## Referencie

## Pozri aj
* Zemplínske vrchy
* Zoznam vrcholov v Zemplínskych vrchoch

## Externé odkazy
* Poloha na turistickej mape

Kategória:Vrchy v Zemplínskych vrchoch
Kategória:Vrchy pod 1000 metrov na Slovensku
Kategória:Vrchy v okrese Trebišov
Kategória:Malá Tŕňa
Indián (film)

***Indián*** je česko-slovenská komédia z roku 2022, ktorú režíroval Tomáš Svoboda. V hlavných úlohách účinkovali Karel Roden, Vica Kerekes a Martin Myšička. Film mal na Slovensku a v Česku premiéru 22. septembra 2023.

## Dej
Indián je komédia zo súčasnosti. Opisuje hektický život zaneprázdneného finančníka (Karel Roden) a jeho rodiny, do ktorého vstúpi duch zomierajúceho starého indiánskeho náčelníka. Duch sa snaží hlavného hrdinu použiť, aby si osvojil nový spôsob života, nové zmýšľanie a hodnoty, no nedarí sa mu to, a tak sa medzi nimi začne vnútorný boj, čo spôsobí problémy.

## Herecké obsadenie

## Fakty a zaujímavosti
* Natáčalo sa najmä v Česku.
* Vo filme zaznie pieseň „Ty vieš, že sa správam, tak ako sa správam“ od slovenskej kapely Horkýže Slíže.
* Hlas indiána Bieleho Jelena, ktorý počuje Ondrej, nahovoril český dabér a herec Zdeněk Maryška.

## Referencie

## Externé odkazy
* 
* 
* 
*  

Kategória:Filmy z 2022
Kategória:Filmy podľa názvu
Kategória:České filmy
Kategória:České filmové komédie
Kategória:Slovenské filmy
Kategória:Slovenské filmové komédie
Onésimos (maliar)

[náhľad|Atický červenofigúrový [Kylix (keramika)|kylix, znázorňuje jazdca, Eufronios (signovaný ako hrnčiar) a Onésimos (maliar), cca 500 - 490 pred Kr., Objavený vo Vulci]]
[náhľad|Černenofigúrový atický kylix, zobrazujúci [Hetéra|hetéru hrajúcu hru kottabos na symposiu, cca 500 pred Kr., Múzeum J. Paula Gettyho, Los Angeles]]
**Onésimos** ( – *„Užitočný“*) bol staroveký aténsky hrnčiar a maliar červenofigúrových váz, činný približne v rokoch 505 až 485 pred Kr.

Onésimos pôsobil v Aténach. Špecializoval sa na zdobenie červenofigúrových váz, predovšetkým čaší zv. kylix, a to väčšinou typu B. Bol žiakom Eufronia, pre ktorého, ako sa zdá, pracoval výlučne ako hrnčiar (neskôr možno krátko ako maliar). Dosvedčuje to červenofigúrový kylix z Louvru, znázorňujúci jazdca na koni, ktorý Eufronios po skončení svojej maliarskej kariéry signoval ako hrnčiar a Onésimos ako maliar (Eufronios sa podpísal do tonda čaše, zatiaľ čo fragmentárny podpis na vonkajšku, ktorý je dnes sotva viditeľný, identifikuje Onésima ako maliara). Zachovalo sa okolo 150 jeho diel.  Najmenej 10 váz (väčšinou čaší), zdobených jeho maľbami, nesie Eufroniov podpis ako hrnčiara a ďalšie mu boli pripísané hlavne na základe jeho štylistických maliarskych čŕt. Jeho diela sú v mnohom podobné dielam majstra Eufronia, ktorý ho po rokoch spolupráce ovplyvnil. 
 
Červenofigúrový kylix z Bostonu (*MFA 95,27* z Múzea výtvarného umenia), ktorý je obzvlášť pederastický, má nápisy *PANAITIOS KALOS* „Panaitios je pekný“ a *KALOS HO PAIS* „chlapec je pekný“. Onésimos pri niektorých svojich nápisoch *kalos* používal meno *Panaitios*, čo mnohých privádzalo k presvedčeniu, že existoval maliar menom *Panaitios*, ktorý pracoval pred ním (napr. britský klasický archeológ John Beazley). Dnes je väčšina odborníkov presvedčená, že tu ide o totožného umelca. Ďalším takým príkladom sú tri Onésimom maľované červenofigúrové čaše, ktoré majú nápis *LYKOS KALOS* „Lykos je pekný“.
 
Onésimove maľby sú starostlivo usporiadané tak, aby ladili s tvarom vázy. Škálu maliarskych tém mal mimoriadne rôznorodú. Obľuboval scény z každodenného života, scény zo symposií (často nemravné), možno najviac palestralne scény („zo zápasníckej školy“ ), mýty spracovával len zriedkavo. Lak na Onésimovych vázach je dosť matný a väčšinou nanášaný pruhovaným spôsobom, postavy sú obkresľované pomerne hustým štetcom. Povrch mnohých jeho váz je zle zachovaný (možno kvôli zloženiu laku). Pre Onésima je typický jednoduchý lomený meander (ornament z pravouhlej lomenej čiary) ako rám tonda, t. j. maľby kruhového tvaru na dne čaše. Onésimos experimentoval s technickými možnosťami vo svojom remesle, pri čom sa mu podarilo významne prispieť vo vývoji maliarskej techniky na bielom podklade. Na vrchole svojej kariéry bol možno najzručnejším maliarom váz v Aténach.

## Referencie

## Iné projekty

Kategória:Maliari starovekého Grécka
Eufronios

**Eufronios**  () môže byť:
* starogrécky hrnčiar a maliar váz, pozri Eufronios (maliar)
* básnik a gramatik v 3. stor. pred Kr., pozri Eufronios (gramatik)
* antiochijský patriarcha v rokoch 333 - 334, pozri Eufronios (antiochijský patriarcha) 
 
## Zdroje
Hlboký potok (prítok Laborca)

**Hlboký potok** je potok v Ondavskej vrchovine v regióne Horný Zemplín v Prešovskom kraji v okrese Humenné. Pramení a preteká územím obce Sopkovce, preteká územím Brestova a Gruzoviec a preteká a ústi na území mesta Humenné v okrese Humenné. Je ľavostranným prítokom Laborca. Má dĺžku . 

## Prameň
Pramení v južnej časti územia obce Sopkovce v lesnom extraviláne premiešanom s pasienkami v nadmorskej výške  severozápadozápadne od vrchu Uhlisko s  v okrese Humenné v Prešovskom kraji.
## Opis toku
Od prameňa tečie južným smerom cez zmiešaný lesný a poľnohospodársky extravilán obce Sopkovce, ľavým brehom obmýva úpätie vrchu Uhlisko s , v  vteká na trojchotárnik obcí Sopkovce, Brestov a Gruzovce, preteká po obecnej hranici medzi Brestovom a Gruzovcami. V  vteká na územie Brestova, pravým brehom obmýva úpätie lesa a vrchu Plánce s , pri komplexe priemyselného parku Chemes v  priberá ľavostranný prítok Hradský jarok a zároveň sa skrúca na juhozápad, preteká cez dve vodné nádrže, mení smer na juh. Pravým brehom obteká pasienok Noviská, vteká do intravilánu Brestova, podteká cestu z Brestova do Gruzoviec, v  priberá bezmenný ľavostranný prítok, pravým brehom obteká úpätie vrchu a pasienka Sihotok s  a pasienka Dubník, ľavým brehom obteká les Tulčová, v  vteká na územie mesta Humenné. Preteká južným smerom cez intravilán, v  priberá pravostranný prítok Lieskovec, v  podteká železničnú trať Michaľany – Łupków, v priestore Kapitánkino v  na obecnej hranici medzi Humenným a Jasenovom ústi do Laborca ako jeho ľavostranný prítok. Laborec je prítokom Latorice. Má dva významnejšie prítoky Hradský jarok a Lieskovec.

## Pôvod názvu
Názov vodného toku má pôvod v charakteristickej vlastnosti vodného toku, ktorá je vyjadrená slovom hlboký vo význame nie plytký, majúci značnú hĺbku. Z prídavného mena hlboký po kombinácii so všeobecným podstatným menom *potok* s významom *menší prirodzený vodný tok* bolo utvorené dvojčlenné hydronymum atributívneho typu (dvojčlenný determinatívny názov so zhodou) zložené z prídavného mena a z podstatného mena Hlboký potok ako súčasť veľmi početnej skupiny názvov v slovenskej toponymii, najmä hydronymii. Hydronymum Hlboký potok (prítok Laborca) bolo štandardizované v roku 1975. V súčasnej slovenskej štandardizovanej hydronymii hydronymum Hlboký potok nie je jedinečným názvom (december 2023).

## Referencie

Kategória:Potoky na Slovensku
Kategória:Vodné toky v okrese Humenné
Kategória:Vodné toky v Ondavskej vrchovine
Kategória:Sopkovce
Brestov
Kategória:Gruzovce
Kategória:Humenné
Gotóbun no hanajome

***Gotóbun no hanajome*** (; ) je japonská manga séria napísaná a ilustrovaná Negi Harubom. Od augusta 2017 do februára 2020 vychádzala v týždenníku *Šúkan Šónen Magazine*, neskôr boli všetky kapitoly rozdelené a predávané v štrnástich zväzkoch. Séria sa zaoberá stredoškolským životom Fútara Uesugiho, ktorý prijal prácu doučovateľa pre pätorčatá Ičika, Nino, Miku, Jocuba a Icuki Nakano.

## Manga

Manga séria bola napísaná a ilustrovaná Negi Harubom. 4. decembra 2019 Haruba oznámil, že séria skončí 14. zväzkom. Séria oficiálne skončila 19. februára 2020, s dokopy 122 kapitolami.

## Anime

Anime adaptácia bola oznámená 8. augusta 2018 v magazíne *Šúkan Šónen*. Prvú sériu režíroval Satoši Kuwabara a napísal Keiičiró Óči, s animáciou od štúdia Tezuka Productions a dizajnom postáv od dizajnéra Mičinosukeho Nakamuru. Prvá séria sa začala vysielať 10. januára 2019 a skončila o 2 mesiace neskôr, 28. marca na televíznych kanáloch TBS a SUN. Medzinárodne poskytuje všetky série spolu s filmom strímovacia služba Crunchyroll.

Druhá séria bola oznámená 5. mája 2019 na špeciálnom podujatí v Tokiu. Vysielanie sa malo pôvodne začať v októbri 2020, no kvôli produkčným problémom spôsobeným pandémiou COVID-19 sa vysielanie odložilo, a začalo až 8. januára 2021. Skončilo 26. marca, po čom nasledovalo oznámenie o pokračovaní série.

18. apríla 2021 bolo odhalené, že pokračovanie adaptácie bude prostredníctvom filmu. Režisérom bol Masato Džinbó. Film mal premiéru v kinách 20. mája 2022.

1. apríla 2023 bola na podujatí *Gotóbun no hanajome SPECIAL EVENT 2023* odhalená ďalšia adaptácia, tentokrát v podobe televízneho špeciálu. Jeho úlohou bolo adaptovať podstatný obsah mangy pre poskytnutie dôležitého kontextu, ktorá sa odohrávala medzi druhou sériou a filmom. Špeciál mal svoju premiéru exkluzívne v kinách 14. júla 2023, len 3 týždne pred odvysielaním na televíznych kanáloch TBS a BS11, a to rozdelením na dve 24-minútové časti. Prvá časť vyšla 2. septembra, a druhá o týždeň neskôr, 9. septembra. Animáciu dodalo štúdio Shaft, s réžiou od ich domáceho Jukihira Mijamota, a scenár od nezávislého scenáristu Keiičira Óčiho.

## Referencie


## Externé odkazy
* Gotóbun no hanajome na platforme X
* Anime Gotóbun no hanajome v databáze Anime-Planet

Kategória:Anime seriály
Kategória:Manga
Kategória:Šónen manga
Mušketierovka

[náhľad|Postava šermiara z diela ''[Traja mušketieri*.]]

*'Mušketierovka''' je kinematografický žáner, ktorý je typický pre historické filmy. Kontext týchto filmov je v období od stredoveku po predvečer Francúzskej revolúcie cez renesanciu, náboženské vojny, storočia Ľudovíta XIII. a Ľudovíta XIV. Niektoré filmy sú inšpirované literárnymi dielami 19. storočia od Edmonda Rostanda, Paula Févala, Michela Zévaca a najmä Alexandra Dumasa. Veľmi skoro bol tento podžáner historického filmu predmetom rôznych úprav. Ide o žáner ktorý ťaží z akčných a často dobrodužných filmov.

## Známe francúzske filmy tohto žánru
Jednotlivé filmy:
* Traja mušketieri
* Fanfan tulipán
* Čierny tulipán
* Gróf Monte Christo
* Zorro
* Angelika
* Cyrano z Bergeracu
* Hrbáč
* Železná maska
* Kapitán Fracasse
* Kapitán
* Kňažná de Cléves
* V službách kráľa
* Tajnosti Paríža
* Cartouche
* Scaramouche
* Le Chevalier de Pardaillan

## Referencie

## Iné projekty

## Externé odkazy

* Universalis

Kategória:Filmové žánre
Veronika alpínska

**Veronika alpínska** () je trváca vysokohorská bylina z čeľade skorocelovité (*Plantaginaceae*). Jej prirodzený areál sa rozprestiera od severovýchodnej Kanady, cez Grónsko a Európu po Sibír a západné Himaláje.

## Opis
Veronika alpínska je trváca bylina s plazivým podzemkom a s priamymi, riedko chlpatými stonkami, dlhými 5 až 25 cm.

Roztrúsene chlpaté listy sú sediace až krátko stopkaté, v obryse vajcovité až oválne, celistvookrajové a na báze zúžené.  

Štvorpočetné kvety s modrofialovými korunami, s priemerom 4 – 7 mm, sú zoskupené po 5 až 12 do skrátených koncových strapcov.  Dve tyčinky sú kratšie ako korunné lupienky. Čnelka je dlhá do 2 mm. Štyri diely kalicha sú podlhovasto kopijovité, dlhé 3 – 4 mm. Kvetné stopky, dlhé do 5 mm, sú kratšie ako elipsovité listene.  

## Rozšírenie
Prirodzený areál veroniky alpínskej sa rozprestiera od severovýchodnej Kanady, cez Grónsko a Európu po Sibír a západné Himaláje. Na Slovensku je hojná vo Vysokých Tatrách, početná v Západných a Belianskych Tatrách a sporadická v Malej Fatre, Chočských vrchoch a v strednej časti Nízkych Tatier. Najvyššie zaznamenaný výskyt bol vo výške 2 632 m n. m. (Lomnický štít) a najnižší vo výške 1 010 m n. m. (Veľká Studená dolina).

## Ekológia
Veronika alpínska je vysokohorský druh vlhkých stanovíšť subalpínskeho a alpínskeho stupňa. Vyskytuje sa na horských nivách, holiach, okolo prameňov, v sutinách žľabov, na pôdach dlho pokrytých snehom, bohatých na dusík a s podložím, ktoré tvoria ruly, granity, kremence a menej často aj vápenec. Kvitne v júli až auguste a je to samoopelivý, zriedkavo tiež hmyzoopelivý druh. Značná variabilita druhu sa prejavuje v tvare a odení listovej čepele, súkvetia a farbe kvetov.  

## Referencie

## Iné projekty

Kategória:Flóra na Slovensku
alpínska
Kategória:Rastliny s modrými kvetmi
Kategória:Rastliny s fialovými kvetmi
Kategória:Flóra v Grónsku
Šimonov vrch

**Šimonov vrch** () je vrch v Zemplínskych vrchoch, krajinnom celku Matransko-slanskej oblasti. Leží nad obcou Malá Tŕňa, približne  južne od Trebišova. 

## Poloha
Nachádza sa na juhu strednej, najvyššej časti pohoria. Vrch leží v Košickom kraji, v okrese Trebišov a na katastrálnom území obce Malá Tŕňa. Najbližšími sídlami sú severozápadne situované Malá a Veľká Tŕňa, južne sa nachádza Slovenské Nové Mesto a Bara, východne Černochov a Cejkov a severovýchodne Kašov. 

## Opis
Šimonov vrch leží v rázsoche, vybiehajúcej juhozápadným smerom z Chotárneho vrchu (). Západne sa nachádza Fekete hegy () a Čierna hora (), severne Viničná hora (), Berecka (), Halovská hora (), Rozhľadňa (), Vysoký vrch () a Chotárny vrch (), východne Plochá hora (), Vlčia hora (), Medový vrch () a Čierna hora () a južne Borsuk (), Tarbucka (), Stredný vrch (), Pleš () a Magas hegy (). Západné i južné svahy odvodňuje Boršiansky potok, smerujúci do Bodrogu. Na vrchol nevedie značený turistický chodník a veľkú časť svahov pokrývajú vinice. 

### Výhľady
Vrchol pokrýva súvislý lesný porast, ktorý neumožňuje rozhľad. Z vhodných lokalít bez vyššieho porastu je vidieť okolité vrcholy Zemplínskych vrchov, Východoslovenskú nížinu, Slanské vrchy a Tokaj-Zempléni-hegység.

## Prístup
Na vrchol nevedie značená turistická trasa, preto prístup je možný lesnými chodníkmi z okolitých obcí. Západným úbočím vedie  červeno značená turistická trasa zo Slovenského Nového Mesta do Malej a Veľkej Tŕne. 

## Referencie

## Pozri aj
* Zemplínske vrchy
* Zoznam vrcholov v Zemplínskych vrchoch

## Externé odkazy
* Poloha na turistickej mape

Kategória:Vrchy v Zemplínskych vrchoch
Kategória:Vrchy pod 1000 metrov na Slovensku
Kategória:Vrchy v okrese Trebišov
Kategória:Malá Tŕňa
Rallye Dakar 2024

**Rallye Dakar 2024** bol 46.&nbsp;ročník prestížneho podujatia, ktorý sa konal v&nbsp;Saudskej Arábii.

Vytrvalostné preteky začali prológom 5.&nbsp;januára 2024 v&nbsp;Al Ula a skončili po 12.&nbsp;etapách 19.&nbsp;januára v&nbsp;meste Yanbu; trať viedla len územím Saudskej Arábie, pričom zastúpené boli etapy s&nbsp;rôznym povrchom. Na štart sa už tradične postavili jazdci motocyklov, štvorkoliek, automobilov, špeciálov, prototypov a kamiónov. Slovensko zastupovali 4 športovci, pričom Juraj Varga skončil v&nbsp;kategórii štvorkoliek na konečnom 3.&nbsp;mieste a motocyklista Štefan Svitko v&nbsp;kategórii motocyklov na 9.&nbsp;mieste.

## Dĺžka trate
Pre účastníkov bol pripravený prológ a dvanásť etáp s celkovou dĺžkou .

## Etapy

## Slovenskí účastníci
Slovensko v&nbsp;tomto ročníku reprezentuje motocyklista Štefan Svitko ml. na stroji KTM 450 Rally Factory Replica (Slovnaft Rally Team), Juraj Varga na štvorkolke Yamaha Raptor 700R (Varga Motorsport Team), Jaroslav Miškolci ako mechanik v&nbsp;tíme kamiónu Iveco Michala Valtra a Pavel Fasko ako člen posádky kamióna MAN Norberta Szalaia.

## Referencie

## Literatúra
* DOČKAL, Jan. *Hoši, do pytle, vytáhněte foťáky! Valtr o loučení s Dakarem, vztazích i synech*. *[[Mladá fronta DNES]]*. Praha: MAFRA, 4. február 2024. Prémiový článok. Dostupné online. . [Rozhovor s&nbsp;Jaroslavom Valtrom] (po česky)

## Pozri aj
* Rallye Dakar
* Africa Eco Race

## Zdroj
* Oficiálna stránka súťaže

Kategória:Rallye Dakar
Kategória:Motoršport v roku 2024
Kategória:2024 v Saudskej Arábii
Aurel Dermek

**Aurel Dermek** (25. júl 1925, Brodské15. apríl 1989, Bratislava) bol slovenský mykológ, spisovateľ, fotograf a ilustrátor mykologických publikácií.

## Životopis
Detstvo prežil v Brodskom, neskôr navštevoval gymnázium a stavebnú priemyselnú školu v Malackách. Po odchode z vysokej školy technickej Aurel Dermek pracoval ako konštruktér vo viacerých bratislavských projektových ústavoch. Ako samouka jeho záujem o oblasť mykológie z koníčka časom prerástol do vysoko odbornej roviny. Počas svojej 24-ročnej kariéry publikoval viac než 50 odborných a vedeckých článkov, ako aj 16 knižných diel preložených do viacerých jazykov. Okrem toho venoval svoj talent a čas tvorbe vedeckých ilustrácií húb: spolu publikoval 869 akvarelových tabúľ, zvyčajne s viacerými druhmi na jednej tabuli a niekoľkými plodnicami pri každom druhu, ako aj 759 farebných fotografií a 432 perokresieb. Po odchode do dôchodku v roku 1985 prežil zvyšok života v Brodskom.

Bol čestným členom Československej vedeckej spoločnosti pre mykológiu a Českej mykologickej spoločnosti, ako aj zaslúžilým členom Slovenskej botanickej spoločnosti pri Slovenskej akadémii vied.

Štandardnou autorskou skratkou, ktorá sa využíva pri citáciách botanických názvov vytvorených a publikovaných zo strany tohto autora, je *Dermek*.

## Nové taxóny
Samostatne, resp. v spolupráci s kolegami, najmä s Albertom Pilátom, Aurel Dermek preradil 17 taxónov húb, a to vrátane vytvorenia rodu *[[Rubinoboletus]]* (rubínovec), ktorý medzičasom splynul s rodom Chalciporus (meďovec), a poddruhu *[[Boletus erythropus]] subsp. discolor* (hríb zrnitohlúbikový odfarbený). Zároveň opísal a publikoval nasledujúce nové taxóny:
### [[Druh_(taxonómia)|Druhy]]
* 1973: *[[Boletus pinophilus]]* Pilát & Dermek
* 1974: *[[Leccinum piceinum]]* Pilát & Dermek
* 1974: *[[Leccinum scabrum|Leccinum subcinnamomeum]]* Pilát & Dermek
* 1974: *[[Leccinum thalassinum]]* Pilát & Dermek
* 1979: *[[Boletus subappendiculatus]]* Dermek, Lazebn. & J. Veselský
* 1981: *[[Leccinum crocistipidosum]]* H. Engel & Dermek
### [[Varieta (taxonómia)|Variety]]
* 1973: *[[Boletus pinophilus]] var. pinophilus* Pilát & Dermek
* 1973: *[[Xerocomus chrysenteron]] var. robustus* Dermek
* 1983: *[[Boletus edulis]] var. arenarius* H. Engel, Krieglst. & Dermek
* 1984: *[[Boletus erythropus]] var. rubropileus* Dermek
* 1985: *[[Macrolepiota mastoidea]] var. atrobrunnea* Dermek
### [[Forma (taxonómia)|Formy]]
* 1973: *[[Boletus pinophilus]] f. pinophilus* Pilát & Dermek

## Publikácie
* 1967: Aurel Dermek: *Naše huby* 
* 1974: Aurel Dermek, Albert Pilát: *Hríbovité huby* 
* 1974: Aurel Dermek, Albert Pilát: *Poznávajme huby* 
* 1976: Aurel Dermek: *Huby lesov, poli a lúk* 
* 1977: Aurel Dermek: *Atlas našich húb* 
* 1980: Aurel Dermek, Pavel Lizoň: *Malý atlas húb* 

## Referencie

Kategória:Osobnosti_z_Brodského
Kategória:Narodenia v 1925
Kategória:Úmrtia v 1989
Kategória:Narodenia 25. júla
Kategória:Úmrtia 15. apríla
Kategória:Slovenskí mykológovia
Kategória:Slovenskí autori náučnej literatúry
Kategória:Slovenskí ilustrátori
Kategória:Slovenskí grafici
Kategória:Slovenskí fotografi
Bozky z Hongkongu

***Bozky z Hongkongu*** () je francúzska akčná komédia z roku 1975, ktorú režíroval Yvan Chiffre.

Film je akási paródia na Bondovky.

Ide o posledný film medzi skupinou Les Charlots a ich producentom Christianom Fechnerom.

## Herecké obsadenie
**Vo filme v hlavných úlohách hrali:**
* Les Charlots:
** Gérard RinaldiGérard, agent 023 SDECE
** Gérard FilippelliPhil, agent 024 du SDECE
** Jean SarrusJean, agent 025 SDECE
** Jean-Guy FechnerJean-Guy, agent 022 du SDECE
* Mickey RooneyMarty
* Clifton JamesBill agent CIA
* Shan Kwan Ling Fungtigrica Li
* David TomlinsonSir John MacGregor
* Huguette FunfrockKráľovná Alžbeta II / paní Loubetová
* Thick WilsonFatty
* Leroy HaynesBlackie
* Louis SeignerVannier, šéf francúzskej tajnej služby SDECE
* Léon Zitronefrancúzsky špión v Hongkongu
* Bernard LeeDavid Martin „M“, šéf britskej tajnej služby MI6
* Lois Maxwellslečna Moneypenny
* Alan Adairanglický lord (na začiatku filmu)
* Víctor IsraelVictor
* André Badinšofér autmobilu
* Philippe Castellipolicajt na lodi
* Jean-Louis Buhrerasistent amerického generála
* André PousseRené
* Jacques Marinpolicajt na lodi
* Bernard Ranviersluha Alistair (Adolf Hitler)
* Arch Tayloramerický generál
* Siu Tin Yuenstarý Fu
* Briana Deanetanečníčka
* Jodie Prettymalé dievčatko (robot)
* Jeane Mansonhviezda

**Ďalej hrali (zoznam podľa [[Abeceda (jazykoveda)|abecedy]]):**
* Esther? čierna modelka ?
* Christian Fechnerdivák na býčom zápase
* Dominique Hulinnávštevník baru
* Jimmy Karoubizamestnanec hotela
* Richard M. DixonRichard Nixon
* Jean MersantJames Bond
* ?Laurel a Hardy
* ?Bratia Marxovci

## Fakty a zaujímavosti
* Vo Francúzsku prišlo na komédiu 2 859 962 divákov.
* Ide o najdrahší film v ktorom hrali Les Charlots.
* Natáčalo sa vo Francúzsku, Španielsku, Číne a Spojenom kráľovstve.

## Referencie

## Externé odkazy
* 
* 
* 
* 

Kategória:Filmy z 1975
Kategória:Filmy podľa názvu
Kategória:Francúzske filmy
Kategória:Francúzske filmové komédie
Kategória:Francúzske akčné filmy
Kategória:Francúzske detektívne filmy
Kategória:Paródie na Jamesa Bonda
Pavol Čaplovič

**Pavol Čaplovič** (* 7. marec 1917, Veličná† 5. jún 1994, Oravský Podzámok) bol slovenský archeológ, múzejník, učiteľ.

## Životopis
Pavol Čaplovič pochádzal z Čaplíkovskej vetvy rozvetveného rodu Čaplovičovcov. V rokoch 19231928 navštevoval ľudovú školu v rodisku a v rokoch 19281932 meštiansku školu v Dolnom Kubíne. V rokoch 19321935 študoval na obchodnej škole v Bratislave a v Martine. V štúdiu pokračoval na učiteľskom ústave v Spišskej Novej Vsi (19361940). V rokoch 19461949 diaľkovo študoval na Pedagogickej fakulte Slovenskej univerzity (dnes Univerzita Komenského) v Bratislave a v roku 1950 ukončil štúdiá v Žiline. V rokoch 19401950 učiteľ v Sokolčiach, v Podhradí pri Sučanoch, vo Veličnej, Važci, Oravskej Porube, Párnici, Istebnom a na meštianskej škole v Dolnom Kubíne. V roku 1950 sa stal odborným pracovníkom Archeologického ústavu SAV v Nitre. V období 1953 až 1979 bol Pavol Čaplovič správcom Oravského hradu a riaditeľom Oravského múzea v Oravskom Podzámku. Začal opravy Oravského hradu pre účely múzea. Uskutočnil archeologické výskumy v Hurbanove, Nitre a na Orave. Za jeho pôsobenia Oravské múzeum založilo Múzeum oravskej dediny – Skanzen v Zuberci.

## Dielo
So svojimi spolupracovníkmi uverejnil viac ako 100 príspevkov v odborných časopisoch (Archeologické rozhledy, Slovenská archeológia, Vlastivedný zborník, Študijné zvesti, Archeologické výskumy a nálezy na Slovensku) a iných popularizačných časopisoch. Venoval sa najmä archeologickému výskumu dovtedy prakticky neskúmaných oravských pravekých lokalít, ale aj národopisu oravských obcí a dejinám Oravského zámku. Už v roku 1948 realizoval výskum na žiarovom pohrebisku lužickej kultúry vo Vyšnom Kubíne. Na základe výskumu viacerých kľúčových opevnených lokalít z obdobia lužickej kultúry, ako Veličná, Vyšný Kubín - Tupá skala, Nižná, či pohrebísk v Podbieli, Vyšnom Kubíne, Jasenovej, Veľkom Bysterci, Istebnom vyčlenil samostatnú skupinu doby halštatskej, ktorú nazval *oravská skupina lužickej kultúry*.

## Knižné publikácie (výber)
* ČAPLOVIČ, Pavol. *Orava v praveku, vo včasnej dobe dejinnej a na začiatku stredoveku.* Ilustroval Pavol ČAPLOVIČ. Martin: Osveta, 1987.
* ČAPLOVIČ, Pavol. *Čaro kresaného dreva: ľudová architektúra Oravy.* Martin: Osveta, 1977.
* ČAPLOVIČ, Pavol. *Oravský zámok.* Banská Bystrica: Stredoslovenské vydavateľstvo, 1967. Náš kraj, 62.
* ČAPLOVIČ, Pavol. *Veličná: 700 rokov trvania obce.* Martin: Osveta, 1972.
* ČAPLOVIČ, Pavol. *Dolný Kubín.* Ilustroval Pavol ČAPLOVIČ, ilustroval Vojtech MESZÁROŠ. Martin: Osveta, 1977, 2, Halštatské popolnicové pohrebisko.
* ČAPLOVIČ, Pavol. *Dolný Kubín*. Martin: Osveta, 1986.
* ČAPLOVIČ, Pavol. *Ľud Oravy v minulosti.* Ilustroval Igor KRPELÁN. Martin: Osveta, 1980.

## Referencie

## Iné projekty

## Externé odkazy
* Pavol Čaplovič v súbornom katalógu Slovenskej národnej knižnice

Kategória:Slovenskí archeológovia
Kategória:Slovenskí publicisti
Kategória:Slovenskí pedagógovia
Kategória:Slovenskí múzejníci
Kategória:Riaditelia múzeí na Slovensku
Kategória:Pracovníci Slovenskej akadémie vied
Kategória:Osobnosti z Veličnej
Varieta (taxonómia)

**Varieta** (skrátene **var.**; ) je v botanickom názvosloví je druhotná taxonomická kategória (t. j. definovaná v rámci druhu) umiestnaná nižšie ako poddruh, ale vyššie ako forma. Podobne ako pri poddruhu, ale na rozdiel od formy, ide v prípade variety o odlišnosť na genetickej úrovni. Zatiaľ čo variety je však v populácii možné pozorovať naprieč geografickým rozsahom výskytu druhu, poddruh býva zvyčajne priestorovo ohraničený.

Varieta sa v slovenčine označí prídavným menom označujúcim varietu umiestneným za druhové meno. V latinčine je pred názov variety pridaná skratka „var.“ 

## Príklad
Príkladom v oblasti mykológie je *[[Muchotrávka zelená#Poddruhy|muchotrávka zelená biela]] (Amanita phalloides var. alba)*, t.j. varieta s bielym klobúkom na rozdiel od zvyčajného zelenkastého, alebo *[[Hríb zrnitohlúbikový|hríb zrnitohlúbikový červený]] (Neoboletus luridiformis var. rubropileus)* s červenou farbou klobúka namiesto zvyčajnej tmavohnedej.

## Referencie

Kategória:Taxonómia
Forma (taxonómia)

V botanickom názvosloví je **forma** (skrátene f.; latinsky: forma) druhotná taxonomická kategória (t.j. definovaná v rámci druhu) umiestnaná nižšie ako varieta, ale vyššie ako kultivar. Na rozdiel od variety nejde v prípade formy o odlišnosť na genetickej úrovni, ale iba o odlišnosť zapríčinenú rozdielnymi environmentálnymi podmienkami rastu jedinca.

Forma sa v slovenčine označí prídavným menom označujúcim formu umiestneným za druhové meno. V latinčine sa pred názov formy pridáva skratka "f." 

## Príklad
Príkladom v oblasti mykológie je *pavučinovec horkastopáchnuci ihličnanový (Cortinarius olidoamarus f. coniferarum)*, t.j. forma rastúca pod ihličnanmi alebo *hríb dubový citrónový (Boletus edulis f. citrinus)* s výrazne žltou farbou klobúka namiesto zvyčajnej bledohnedej.

## Zdroje

Kategória:Taxonómia
Špeciálne efekty

[náhľad|Záber z filmu ''[King Kong* z roku [[1933]].]]

*'Špeciálne efekty''' (v angličtine Special effects) sú techniky používané v kinematografii na vytvorenie ilúzie akcií a simuláciu objektov, prostredí, postáv alebo javov, ktoré v skutočnosti neexistujú alebo ktoré nebolo možné nafilmovať v čase filmovania, ktoré však nie sú získané digitálnymi prostriedkami. Posledné, úplne vytvorené alebo modifikované obrázky už získané počas bežného natáčania, sa nazývajú vizuálne efekty. V súčasnosti sa s týmto pojmom úzko spája CGI. Nakoľko v minulosti ešte nepoznali počítačové triky, museli si vystačiť starými metódami.

## Triky v minulosti
Zdroj:
* dvojexpozícia
* stoptrik
* spätný chod
* spomalený a zrýchlený záber
* miniatúry (modely) / maketyzmenšeniny
* animácia
* zadná projekcia
* záber z diaľky (ilúzia v rozličných veľkostiach)
* triky zo zrkadlom

## Referencie

## Iné projekty

## Externé odkazy

* Special Effects

Kategória:Filmová technika
Kategória:Filmová terminológia
Sangaris

**Sangaris** môže byť:
* jeden z gréckych názvov rieky Sakarya, pozri Sakarya (rieka)
* latinský názov rodu hmyzu z podčeľade *Lamiinae*, pozri Sangaris (rod)
Ceyhan

**Ceyhan** môže byť:
* mesto v Turecku, pozri Ceyhan (mesto)
* okres v Turecku, pozri Ceyhan (okres)
* rieka v Turecku, pozri Ceyhan (rieka)
* turecké priezvisko, pozri Ceyhan (priezvisko), napr.:
** Ahmet Ceyhan, turecký futbalista a tréner
** Cihangir Ceyhan, turecký herec
Team Bratislava

**Team Bratislava** (TB) je mestská strana primátora hlavného mesta SR Bratislavy Matúša Valla. Bola založená pri príležitosti komunálnych volieb 2022. Ustanovujúci snem strany sa konal 3. júna 2022.

## História
Strana Team Bratislava vznikla ako transformácia iniciatívy Team Vallo z komunálnych volieb 2018. Táto iniciatíva spájala odborníkov, ktorých cieľom bolo zlepšiť život v Bratislave. Pod touto iniciatívou vznikol *Bratislavský manifest* s názvom *Plán Bratislava*.

## Vznik
Strana požiadala ministerstvo vnútra dňa 1. apríla 2022 o založenie strany. Stalo sa tak potom, ako za 6 týždňov vyzbierala viac ako 12 700 podpisov.
náhľad|Založenie stany Team Bratislava
Prípravný výbor tvorili okrem Matúša Valla súčasné bratislavské viceprimátorky Tatiana Kratochvílová, Lenka Antalová Plavuchová, mestský poslanec Igor Polakovič či organizátorka festivalu Atmosféra Margaréta Pavlovová. Strana združuje aj ďalších ľudí z mestskej komunálnej politiky i lokálnych aktivistov.

## Komunálne voľby 2022
náhľad|Matúš Čupka - oznámenie kandidatúry
Mestská strana zaznamenala v komunálnych voľbách 2022 obrovský úspech. Z mestských kandidátov bolo zvolených 90% a z kandidátov do mestských častí 84%.

Zo 124 kandidátov získalo mandát 106. Strana získala aj 4 starostov:

* Matej VagáčStarosta mestskej časti Staré mesto
* Igor PolakovičStarosta mestskej časti Lamač
* Roman LamošStarosta mestskej časti Podunajské Biskupice
* Matúš ČupkaStarosta mestskej časti Nové Mesto

## Camp Bratislava
Jedným z projektov strany Team Bratislava je štvordňový „Festival novej generácie“ *Camp Bratislava*. Jeho cieľom je posilniť vzťah mladých ľudí k hlavnému mestu a zapojiť ich do zlepšenia prostredia, v ktorom žijú.

Festival je určený pre mladých ľudí do 35 rokov. Program spravidla prebieha na viacerých miestach po celom hlavnom meste a je postavený primárne na prednáškach, diskusiách a workshopoch. Prvý ročník sa uskutočnil v júni 2022.

## Referencie

Kategória:Politika v Bratislave
Hlboký potok (prítok Čierneho Váhu)

**Hlboký potok** je potok v geomorfologickom celku Kozie chrbty v geomorfologickom podcelku Važecký chrbát v regióne Liptov v subregióne Horný Liptov na pomedzí Prešovského kraja v okrese Poprad a Žilinského kraja v okrese Liptovský Mikuláš. Je pravostranným prítokom Čierneho Váhu. Má dĺžku .

## Prameň
Pramení v juhozápadnom okraji územia obce Štrba v poľnohospodárskom extraviláne v nadmorskej výške  východne od intravilánu Štrby na juhovýchodnom úpätí poľa Vysoký les v okrese Poprad v Prešovskom kraji.

## Opis toku
Od prameňa tečie juhozápadným smerom cez poľnohospodársky extravilán obce Štrba, ľavým brehom obmýva vrch a pasienok Pastierske, v  vteká na hranicu medzi obcami Štrba a Važec a zároveň medzi okresmi Poprad a Liptovský Mikuláš ako aj medzi krajmi Prešovský kraj a Žilinský kraj, tečie po tejto hranici, v  priberá ľavostranný bezmenný prítok. Meandruje, v  opúšťa túto hranicu a bez zmeny smeru tečie poľnohospodárskym extravilánom obce Važec, pravým brehom obmýva úpätie lúky Korcuby, ľavým brehom obmýva úpätie lúky Za Priepadlami, v  vteká do lesného extravilánu obce Važec. Pravým brehom obmýva úpätie vrchu Slamená s , ľavým brehom obmýva les Nad Juríčkovou, preteká cez pasienok Žliabky, v  priberá ľavostranný bezmenný prítok z pasienka a doliny Hlboké. V  priberá pravostranný bezmenný prítok, pravým brehom obmýva úpätie vrchu a lesa Kimbiark s , ľavým brehom obmýva les Nad Čiernym Váhom, v   ústi do Čierneho Váhu ako jeho pravostranný prítok. V oblasti zaústenia Hlbokého potoka Čierny Váh (rieka) tvorí obecnú hranicu medzi Važcom a Liptovskou Tepličkou a zároveň  aj okresnú hranicu aj krajskú hranicu. Pramení a preteká územím obce Štrba v okrese Poprad a preteká a ústi na území obce Važec v okrese Liptovský Mikuláš. Nemá významnejší prítok.

## Pôvod názvu
Názov vodného toku má pôvod v názve doliny (a pasienka) Hlboké, cez ktoré potok preteká a ktorá je vyjadrená slovom hlboký vo význame nie plytký, majúci značnú hĺbku. Z prídavného mena hlboký po kombinácii so všeobecným podstatným menom *potok* s významom *menší prirodzený vodný tok* bolo utvorené dvojčlenné hydronymum atributívneho typu (dvojčlenný determinatívny názov so zhodou) zložené z prídavného mena a z podstatného mena Hlboký potok ako súčasť veľmi početnej skupiny názvov v slovenskej toponymii, najmä hydronymii. Hydronymum Hlboký potok (prítok Čierneho Váhu) bolo štandardizované v roku 1977. V súčasnej slovenskej štandardizovanej hydronymii hydronymum Hlboký potok nie je jedinečným názvom (december 2023).

## Referencie

Kategória:Potoky na Slovensku
Kategória:Vodné toky v okrese Poprad
Kategória:Vodné toky v okrese Liptovský Mikuláš
Kategória:Štrba
Kategória:Važec